Yangi Kaledoniya Fransiyadan ajralmaslikka qaror qildi

Yangi Kaledoniyada 4-noyabr kuni o‘tkazilgan referendumda ovoz beruvchilarning 56,8 foizi Fransiya tarkibida qolish tarafdori ekanligini bildirdi, deb yozadi “Gazeta.uz”.

Tinch okeanida joylashgan arxipelag Fransiyaning ma’muriy-hududiy birligi sifatida qoladi.
Referendumda hudud aholisining qariyb 80 foizi ishtirok etdi. Uni o‘tkazish arxipelagni kolonizatsiya qilish ketma-ketligi haqida 1998-yilda imzolangan kelishuvda ko‘zda tutilgan edi. O‘sha yili ham Yangi Kaledoniyada referendum o‘tkazilgan, uning aholisi mustaqillikka qarshi ovoz bergan edi.
Fransiya prezidenti Emmanuel Makron Kaledoniyaning aksariyat aholisi Fransiyani tanlaganidan faxrlanishini ma’lum qildi. U Fransiya Yangi Kaledoniya aholisining turmush tarzi yaxshilanishi uchun harakat qilishini alohida qayd etdi.